open-index/open-wikipedia-markdown huggingface dataset:
হাটশেরপুর ইউনিয়ন

নাম = হাটশেরপুর 
 মানচিত্র = বাংলাদেশ
 বিভাগ = রাজশাহী
 জেলা = বগুড়া জেলা
 উপজেলা = সারিয়াকান্দি উপজেলা
 নেতার_দল = সতন্ত্র
 নেতার_শিরোনাম = চেয়ারম্যান
 নেতার_নাম = নূর মোঃ মেহেদী হাসান (আলো)
 মোট_জনসংখ্যা = ১৬,১৭৫
 এই_অনুযায়ী_জনসংখ্যা = ২০১১
 ডাক_কোড = ৫৮৩০
 ওয়েবসাইট = http://hatsherpurup.bogra.gov.bd 

। **হাটশেরপুর ইউনিয়ন** বাংলাদেশের বগুড়া জেলার সারিয়াকান্দি উপজেলার একটি ইউনিয়ন। হাটশেরপুর ইউনিয়ন সারিয়াকান্দি উপজেলার উত্তর অংশে অবস্থিত। এই ইউনিয়নের পূর্বে ও উত্তরে যমুনা নদী ও পশ্চিমে বাঙ্গালী নদী প্রবাহিত।

## অবস্থান
এ ইউনিয়নের উত্তরে সোনাতলা উপজেলার পাকুল্যা ইউনিয়ন, পূর্বে মাদারগঞ্জ উপজেলা, দক্ষিণে ধুনট উপজেলা এবং পশ্চিমে গাবতলী উপজেলা। এই ইউনিয়নের পূর্ব ও উত্তরে যমুনা নদী এবং পশ্চিম ও দক্ষিণ পশ্চিমে বাঙ্গালি নদী প্রবাহিত।

## প্রশাসনিক কাঠামো
হাটশেরপুর ইউনিয়ন সারিয়াকান্দি উপজেলার আওতাধীন ৪নং ইউনিয়ন পরিষদ। এই ইউনিয়নে ৯টি ওয়ার্ড আছে।

১নং ওয়ার্ডটি নিজবলাইল উত্তর পাড়া ও নিজবলাইল মধ্য পাড়া নিয়ে গঠিত।

২নং ওয়ার্ড নিজবলাইল দক্ষিণ পাড়া ও নিজবলাইল পশ্চিম পাড়া নিয়ে গঠিত।

৩নং ওয়ার্ড তাজুরপাড়া, নিজ বরুরবাড়ি (ভেগিরপাড়া) ও বরুরবাড়ী।

## ইতিহাস
কথিত আছে, একসময় হাটশেরপুর ইউনিয়নটি ছিল জঙ্গলে ভরা। এখানে খুবই কম মানুষ বসবাস করত। জয়পুরহাট এর ঘোড়াঘাট এলাকা থেকে কিছু লোক এই ইউনিয়নে প্রথম বসতি স্থাপন করে।তারপর আস্তে আস্তে ইউনিয়নটি জনবসতিপূর্ণ হয়। একসময় সেন বংশের রাজারা এখানে জমিদারি করতেন। বিখ্যাত জমিদার পরিবারের হাতি ও ঘোড়া গুলো একসময় এই ইউনিয়নে চলাচল করত। ১৯৭১ সালের মুক্তিযুদ্ধে এই এলাকায় মুক্তিবাহিনীর সাথে পাকবাহিনীর ব্যাপক যুদ্ধ সংগঠিত হয়।

## শিক্ষা
; উচ্চ বিদ্যালয়
* নিজবলাইল উচ্চ বিদ্যালয়।
* খোর্দ্দ বলাইল উচ্চ বিদ্যালয়।
* হাটশেরপুর উচ্চ বিদ্যালয়।

; মাদ্রাসা
* নিজবলাইল ইসলামিয়া আলিম মাদ্রাসা।
* দূর্ঘাদহ দরবেশ জাফর আলী মাদ্রাসা।

; মহাবিদ্যালয়
* নিজবলাইল ইএন কলেজ।

; সরকারী প্রাথমিক বিদ্যালয়
* তাজুরপাড়া সরকারী প্রাথমিক বিদ্যালয়
* বরুবাড়ি সরকারী প্রাথমিক বিদ্যালয়

## হাট-বাজার
* হাসনাপাড়া বাজার
* বলাইল বাজার

## তথ্যসূত্র

১. বাংলাদেশ জাতীয় তথ্য বাতায়ন (জুন, ২০১৪)। "এক নজরে সারিয়াকান্দি"। গণপ্রজাতন্ত্রী বাংলাদেশ সরকার। সংগৃহীত ১৪ জুলাই, ২০১৬।

বিষয়শ্রেণী:সারিয়াকান্দি উপজেলার ইউনিয়ন
স্থানকালের বক্রতা

**স্থানকালের বক্রতা** হলো আলবার্ট আইনস্টাইন কর্তৃক প্রণীত সাধারণ আপেক্ষিকতার মহাকর্ষ বিষয়ক  এক প্রস্তাবনা।
স্থানকালের বক্রতা বোঝার আগে আমাদের বোঝতে হবে স্থানকাল বা Spacetime কী। আগে অর্থাৎ অতীতে আমরা সবাই ভাবতাম যে আমাদের পুরো মহাবিশ্বটা হলো ত্রিমাত্রিক মানে শুধু দৈর্ঘ্য, প্রস্থ আর উচ্চতাবিশিষ্ট। কিন্তু আইনস্টাইনের মতে আমাদের মহাবিশ্ব হলো চতুর্মাত্রিক অর্থাৎ দৈর্ঘ্য, প্রস্থ, উচ্চতা আর সময়কে নিয়ে গঠিত। আর এই স্থানের তিন মাত্রা আর সময়ের একমাত্রাকে মিলিতভাবে একসাথে বলে স্থানকাল বা স্পেস-টাইম। সোজা কথায় চতুর্মাত্রিক এই মহাবিশ্বের প্রতিটা অংশই হলো স্থানকাল (Space-time) ।
যখন একটা বস্তুকে আমরা মহাকাশে স্থাপন করব তখন সেই বস্তুটা তার চারপাশের স্থানকালকে বাকিয়ে ফেলবে। কোনো একটি বস্তুর কারণে স্থানকালের যে ধরনের বক্রতা তৈরী হয় তাকেই বলে স্থানকালের বক্রতা বা Space-time Curvature। জেনারেল থিওরি অফ রিলেটিভিটি অনুযায়ী, কোনো বস্তুর উপর স্থানকালের বক্রতার প্রভাবই হলো মহাকর্ষ আর এই প্রভাব কোনো প্রকার আকর্ষণবল নয়। কোনো একটি বস্তুকে মহাকাশে স্থাপন করলে বস্তুটি শুধুমাত্র তার চারপাশের স্থান বা স্পেসকেই বাকিয়ে ফেলে না বরং সময়কেও বাকিয়ে ফেলে। এইকারণে স্থানকালের বক্রতার কারণে সময় ধীরে চলে, একে বলা হয় মহাকর্ষীয় কাল দীর্ঘায়ন বা Gravitational Time dilation। আবার একইভাবে কোনো একটি বস্তুর স্থানকালের বক্রতার ফলে বস্তুটির চারপাশের স্পেস বা স্থানও বেকে যায়। এখন যদি কোনো বস্তু যথেষ্ট শক্তিশালী স্থানকালের বক্রতা তৈরী করতে পারে তাহলে বস্তুটি তার চারপাশের স্থানকে বা স্পেসকে এমনভাবে বাকিয়ে দেয় যে, কোনোকিছু এমনকি আলোও তা থেকে বের হতে পারে না। কারণ তখন বস্তুটির চারপাশের স্পেস এমনভাবে বেকে যায় যে, যাই এর ভেতরে একবার ঢোকে তা বার বার একই জায়গায় ফিরে আসে; ফলে তা কখনো বের হতে পারে না। যেমন ব্ল্যাকহোলের ক্ষেত্রে হয়। ব্ল্যাকহোল তার চারপাশের স্পেসকে এমনভাবে বাকিয়ে দেয় যে, যা এর ভেতরে একবার ঢোকে তা কখনো বের হতে পারে না।

## তথ্যসূত্র

বিষয়শ্রেণী:আপেক্ষিকতা তত্ত্ব
শাফায়াত (ইসলাম)

থাম্ব|"তাঁর অনুমতি ছাড়া তাঁর কাছে সুপারিশ করার কে আছে" - আয়াত আল-কুরসির অংশ - সুলতান হাসান মসজিদে
**শাফায়াত** বলতে ইসলামি পরিভাষায় কল্যাণ ও ক্ষমার জন্য আল্লাহর নিকট নবি-রাসুলগণের সুপারিশ করাকে বোঝায়। হাশরের ময়দানে আল্লাহর কাছে নবি-রাসুলগণ শাফায়াত করবেন।

## তাৎপর্য
কিয়ামতের দিন আল্লাহ মানুষের সব কাজকর্মের হিসাব নেবেন। তারপর আমল অনুযায়ী প্রত্যেকের জন্য জান্নাত ও জাহান্নাম নির্ধারণ করবেন। এসময় নবি-রাসুল ও পুণ্যবান বান্দাগণ আল্লাহর দরবারে শাফায়াত করবেন। ফলে অনেক পাপীকে মাফ করে দেওয়া হবে।

## শাফায়াতের কারণ
মূলত দুটি কারণে শাফায়াত করে হবে। যথা:
# পাপীদের ক্ষমা করা বা পাপ মার্জনা করার জন্য।
# পুণ্যবানদের মর্যাদা বৃদ্ধি ও কল্যাণ লাভের জন্য।

## প্রকারভেদ
শাফায়াত দুই ধরনের। যথা:
#শাফায়াতে কুবরা
#শাফায়াতে সুগরা

### শাফায়াতে কুবরা
কিয়ামতের দিন যখন মানুষ অসহনীয় দুঃখ-কষ্টে নিপতিত থাকবে তখন আদম, নূহ, মুসা প্রভৃতি নবিদের নিকট উপস্থিত হয়ে শাফায়াতের অনুরোধ করবে। তারা সকলেই অপারগতা প্রকাশ করবে। এসময় সবাই মহানবীর নিকট উপস্থিত হবে। তখন রাসূলুল্লাহ সাজদাহ করবেন এবং আল্লাহর প্রশংসা ও তার মর্যাদা বর্ণনা করবেন। তারপর তিনি তার রবের নিকট সুপারিশ করার অনুমতি চাইবেন। আল্লাহ তা‘আলা তাকে অনুমতি দিবেন। এরপর রাসূলুল্লাহ (তাদের জন্য) সুপারিশ করবেন। একে **শাফায়াতে কুবরা (সর্বশ্রেষ্ঠ শাফায়াত)** বলা হয়।

এরূপ শাফায়াত করার অধিকার একমাত্র মহানবীর থাকবে। এছাড়াও মহানবী জান্নাতে প্রবেশের উপযোগী ব্যক্তিদের জান্নাতে প্রবেশ করার অনুমতি দেওয়ার জন্য "আল্লাহ"তায়ালার নিকট সুপারিশ করবেন। এর পরেই মুমিনগণ জান্নাতে প্রবেশ পারবেন

### শাফায়াতে সুগরা

কিয়ামতের দিন পাপীদের ক্ষমা ও পুণ্যবানদের মর্যাদা বৃদ্ধির জন্য শাফায়াত করা হবে। এটাই শাফায়াতে সুগরা। নবি-রাসুল, ফেরেশতা, শহিদ, আলিম, হাফেজ এ শাফায়াতের সুযোগ পাবেন। কুরআন ও সিয়াম (রোজা) শাফায়াত করবে বলেও হাদিসে উল্লেখ আছে।

## হাদিসে শাফায়াত

মহানবীর অনেক হাদিসে শাফায়াত করার কথা বলেছেন।

তিনি বলেছেন, 
অন্য একটি হাদিসে তিনি বলেছেন, 

## আরও পড়ুন
* ইবরাহীম ইবন আব্দুল্লাহ্ আল-হাযেমী লিখিত "শাফা‘আত এবং শাফা‘আতকারীদের বর্ণনা"
## আরও দেখুন
* রিসালাত
## তথ্যসূত্র
 
## বহিঃসংযোগ
 

বিষয়শ্রেণী:ইসলামি পরিভাষা
বিষয়শ্রেণী:ইসলামি পরকালবিদ্যা
বিষয়শ্রেণী:ইসলামি বিশ্বাস ও মতবাদ
শবনম বুবলি

**শবনম ইয়াসমিন বুবলি** হচ্ছেন একজন বাংলাদেশী চলচ্চিত্র অভিনেত্রী এবং প্রাক্তন সংবাদ পাঠিকা। তিনি বাংলাভিশনে সংবাদ পাঠিকা হিসাবে কর্মজীবন শুরু করেন। ২০১৬ সালে *[[বসগিরি]]* চলচ্চিত্রে অভিনয়ের মাধ্যমে বাংলাদেশ চলচ্চিত্র শিল্পে তার অভিষেক ঘটে। চলচ্চিত্রটির মাধ্যমে তিনি শ্রেষ্ঠ নবীনশিল্পী বিভাগে মেরিল-প্রথম আলো পুরস্কার অর্জন করেন।

## প্রাথমিক জীবন
বুবলি বাংলাদেশের নোয়াখালী জেলার সোনাইমুড়িতে একটি বাঙালি মুসলমান পরিবারে জন্মগ্রহণ করেন। তিনি অর্থনীতিতে সরকারি তিতুমীর কলেজ থেকে স্নাতক পাস করেন। তিনি বর্তমানে ঢাকা বিশ্ববিদ্যালয়ে এমবিএ পড়ছেন।
চার ভাই বোনের মধ্যে বুবলি তৃতীয়। বড় বোন নাজনীন মিমি ও আরেক বোন শারমিন সুইটি, যিনি একটি বেসরকারী চ্যানেলের সংবাদ পাঠিকা।

## কর্মজীবন
বুবলির কর্মজীবন শুরু হয় সংবাদ পাঠ দিয়ে। তিনি বাংলাদেশের জনপ্রিয় বেসরকারী টেলিভিশন চ্যানেল বাংলাভিশনে ২০১৩ সালে সংবাদ পাঠ শুরু করেন। ২০১৬ সালে *[[বসগিরি]]* চলচ্চিত্রের পরিচালক শামীম আহমেদ রনি তাকে এই চলচ্চিত্রে অভিনয়ের প্রস্তাব দিলে তিনি সম্মত হন। অপু বিশ্বাসকে এই চরিত্রের জন্য নির্বাচন করা হয়েছিল। পরে অপু বিশ্বাস নিজেকে এই চলচ্চিত্র থেকে সরিয়ে নিলে তার স্থানে বুবলিকে নির্বাচন করা হয়। এই চলচ্চিত্রে তার বিপরীতে অভিনয় করেন শাকিব খান। এই ছবির শুটিং চলাকালীন তিনি *শ্যুটার* চলচ্চিত্রে অভিনয়ের প্রস্তাব পান। ছবিটি পরিচালনা করেছেন রাজু চৌধুরী এবং এই ছবিতেও তার বিপরীতে ছিলেন শাকিব খান। চলচ্চিত্র দুটি ঈদুল আযহায় সারাদেশে মুক্তি পায়।

## ব্যক্তিগত জীবন

২০১৬ সালে বসগিরি ছবির শুটিংয়ের সময় ও পরবর্তী বিভিন্ন সময়ে শাকিব খান ও বুবলীর প্রেম নিয়ে গুঞ্জন উঠে। ২০২০ সালের জানুয়ারিতে বুবলি যুক্তরাষ্ট্রে পাড়ি জমান, তখন গুঞ্জন উঠে বুবলী গর্ভবতী ও সন্তান জন্মদানের জন্য বিদেশ গিয়েছেন। তাদের প্রেম-বিয়ে নিয়ে দীর্ঘদিন গুঞ্জন থাকলেও দু’জনেই বিষয়টি গোপন রাখেন। ২০২২ সালের ২৭ সেপ্টেম্বর বুবলী তার ফেসবুক পাতায় বেবি বাম্পের দুটি ছবি প্রকাশ করেন, যদিও তিনি তখন গর্ভবতী ছিলেন না। সন্তানের বিষয়টি এতদিন গোপন রাখায় ও বিয়ের প্রসঙ্গে কিছু প্রকাশ না করায় তখন বিভিন্ন মহলে প্রশ্ন উঠে। পরে ৩০ সেপ্টেম্বর শাকিব ও বুবলি উভয় তাদের ফেসবুক পাতায় সন্তানের ছবি প্রথমবারের মতো পোস্ট করেন, জানান শেহজাদ খান বীর তাদের সন্তান।

২০২২ সালের ৩ অক্টোবর বুবলি জানান, ২০১৮ সালের ২০ জুলাই তিনি ও শাকিব খান বিয়ে করেন। ২০২০ সালের ২১ মার্চ যুক্তরাষ্ট্রের লং আইল্যান্ড ইহুদি মেডিকেল সেন্টারে তাদের পুত্র সন্তানের জন্ম হয়।

## চলচ্চিত্রের তালিকা
;চাবি

## পুরস্কার ও মনোনয়ন
;মেরিল-প্রথম আলো পুরস্কার

;চ্যানেল আই ডিজিটাল মিডিয়া পুরস্কার

;ব্লেন্ডারস চয়েস-দ্য ডেইলি স্টার ওটিটি অ্যান্ড ডিজিটাল কনটেন্ট পুরস্কার

## আরও দেখুন
* বাংলাদেশী অভিনেত্রীদের তালিকা

## তথ্যসূত্র

## বহিঃসংযোগ
* 
* 

বিষয়শ্রেণী:জীবিত ব্যক্তি
বিষয়শ্রেণী:১৯৮৯-এ জন্ম
বিষয়শ্রেণী:২১শ শতাব্দীর বাংলাদেশী অভিনেত্রী
বিষয়শ্রেণী:বাংলাদেশী চলচ্চিত্র অভিনেত্রী
বিষয়শ্রেণী:বাংলাদেশী সংবাদ পাঠিকা
বিষয়শ্রেণী:মেরিল-প্রথম আলো পুরস্কার বিজয়ী
বিষয়শ্রেণী:নোয়াখালী জেলার অভিনয়শিল্পী
বিষয়শ্রেণী:ঢাকার ব্যক্তি
বিষয়শ্রেণী:ঢাকার অভিনেত্রী
বিষয়শ্রেণী:সরকারি তিতুমীর কলেজের প্রাক্তন শিক্ষার্থী
এবিনাকি উপজাতি

**এবিনাকি** হচ্ছে একটি আদি আমেরিকান উপজাতি এবং ফার্স্ট নেশন।

## তথ্যসূত্র


বিষয়শ্রেণী:কেবেকের প্রথম জাতি
গথিক ভাষা

**গথিক ভাষা** হচ্ছে একটি বিলুপ্ত জার্মানীয় ভাষা। এটি ছিল প্রাক্তন গথ সম্প্রদায়ের প্রধান ভাষা।*কোডেক্স আর্জেন্টাস* ("সিলভার বুক/কেডেক্স" এর ল্যাটিন), যা ছিল ৪র্থ শতাব্দির বাইবেলের ৬ষ্ঠ শতাব্দীও একটি অনুবাদ, এর ভাষা ছিল এটি। এবং এর জন্যই ভাষাটি বিখ্যাত। গথিক ভাষাই একমাত্র পূর্ব জার্মানীয় ভাষা যার রয়েছে বিপুল পরিমাণ পাঠ্যাংশ।

একটি জার্মান ভাষা হিসেবে গথিক ভাষা ইন্দো-ইউরোপীয় ভাষা গোত্রের অর্ন্তভূক্ত। এটি সবচেয়ে পুরাতন জার্মান ভাষা যা দীর্ঘ বই-পুস্তকে ব্যবহৃত হয় যদিও আধুনিক কোন ভাষা এর কোন বংশধর নয়। সবচেয়ে পুরাতন গথিক ভাষার প্রামান্য দলিল পাওয়া যায় ৪র্থ শতাব্দির দিকে। ৬ষ্ঠ শতাব্দির মধ্য দিকে গথিক ভাষা বিলুপ্ত হতে থাকে। ফ্রাঙ্কদের নিকট গথ সম্প্রদায়ের পরাজয়ই এই বিলুপ্তির প্রধান প্রভাবক।

## ইতিহাস

একেবারে সামান্য পরিমাণ গথিক ভাষার দলিলাদি এখন পর্যন্ত আবিষ্কৃত হয়েছে। এর থেকে যে পরিমাণ তথ্যাদি উদ্ধার করা হয়েছে তার মাধ্যমে ভষাটির পুনর্গঠন সম্ভব হয়নি। আর একটি কারণ হল এখন পর্যন্ত যতটুকু গথিক ভাষার দলিলাদি পাওয়াগেছে সেগুলো মূলত অন্য ভাষার (উদাহরনস্বরুপ: 'গ্রীক') অনুবাদলিপি।

## তথ্যসূত্র

বিষয়শ্রেণী:গথিক ভাষা
বিষয়শ্রেণী:ফ্রান্সের ভাষা
বিষয়শ্রেণী:ইতালির ভাষা
বিষয়শ্রেণী:পোল্যান্ডের ভাষা
বিষয়শ্রেণী:পর্তুগালের ভাষা
বিষয়শ্রেণী:রোমানিয়ার ভাষা
বিষয়শ্রেণী:রাশিয়ার ভাষা
বিষয়শ্রেণী:স্লোভাকিয়ার ভাষা
বিষয়শ্রেণী:চেক প্রজাতন্ত্রের ভাষা
বিষয়শ্রেণী:ইউক্রেনের ভাষা
বিষয়শ্রেণী:মধ্যযুগীয় ভাষা
প্রবাসী বাঙালি হিন্দু

**প্রবাসী বাঙালি হিন্দু** বলতে মূলত সারা পৃথিবীতে চড়িয়ে ছিটিয়ে থাকা পশ্চিমবঙ্গ এবং বাংলাদেশের হিন্দুদের বোঝানো হয়।
## ইতিহাস
পশ্চিমবঙ্গ এবং বাংলাদেশ থেকে বিভিন্ন রাজনৈতিক ও ধর্মীয় কারণে বাঙালি হিন্দুরা এই অঞ্চল থেকে সরে এসে অন্যত্র চলে যেতে থাকে। এর পিছনে মূল কারণ হিসাবে দেখা যায় তৎকালীন পূর্ব পাকিস্তানে হিন্দুদের উপরে ঘটা নানা অত্যাচার। তখন থেকেই বাংলাদেশের হিন্দুরা বিহার, ঝাড়খণ্ড, আসাম, ত্রিপুরা, আন্দামান ও নিকোবর দ্বীপপুঞ্জ, ছত্তিশগর সহ নানা স্থানে চলে আসতে থাকে। কিছু বাঙালি সরাসরি পশ্চিমের দেশেও পারি দেন। সত্তরের দশকে বাংলাদেশের মুক্তিযুদ্ধ এবং পশ্চিমবঙ্গে নকশাল আন্দোলনের জেরে উচ্চ মধ্যবর্তী বাঙালি পশ্চিমবঙ্গ ছেড়ে দিল্লি, মুম্বই সহ ভারতবর্ষের নানা স্থানে চলে যায়।
## ভারতে প্রবাসী
### আসাম
আসামের বরাক উপত্যকায় বহু প্রবাসী বাঙালি থাকেন।

### ত্রিপুরা
### বিহার
### ঝাড়খণ্ড
### মহারাষ্ট্র
### আন্দামান ও নিকোবর দ্বীপপুঞ্জ
### কর্ণাটক

## বিদেশে প্রবাসী

### উত্তর আমেরিকা

### ইউরোপ
### এশিয়া

## তথ্যসূত্র

বিষয়শ্রেণী:বাঙালি হিন্দু
বিষয়শ্রেণী:ভারতের জাতিগোষ্ঠী
নাহুয়াটল উইকিপিডিয়া

**নাহুয়াটল উইকিপিডিয়া** হচ্ছে অনলাইন বিশ্বকোষ উইকিপিডিয়ার নাহুয়াটল ভাষার সংস্করণ।   অনুযায়ী এই উইকিপিডিয়ায় মোট টি নিবন্ধ,  জন ব্যবহারকারী,  জন প্রশাসক ও টি ফাইল আছে। নাহুয়াটল উইকিপিডিয়ায় উইকিপিডিয়ানদের সম্মিলিত সম্পাদনার সংখ্যা টি।
## ইতিহাস
## তথ্যসূত্র

## বহিঃসংযোগ
নাহুয়াটল উইকিপিডিয়া

বিষয়শ্রেণী:ভাষা অনুযায়ী উইকিপিডিয়া
মোহাম্মদ আবদুল হাকিম

**মোহাম্মদ আবদুল হাকিম** (জন্ম: ১৯৪৫) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।

## জন্ম ও শিক্ষাজীবন
মো. আবদুল হাকিমের জন্ম চাঁদপুর জেলার ফরিদগঞ্জ উপজেলার মদনেরগাঁও গ্রামে। তার বাবার নাম সোনা মিয়া পাটোয়ারী এবং মায়ের নাম সাহানারা বেগম। তার স্ত্রীর নাম মনোয়ারা বেগম। তাদের এক ছেলে তিন মেয়ে। 

## কর্মজীবন
মো. আবদুল হাকিম পাকিস্তান নৌবাহিনীতে চাকরি করতেন। কর্মরত ছিলেন পশ্চিম পাকিস্তানে । ১৯৭১ সালের ফেব্রুয়ারি-মার্চে ছুটিতে বাড়িতে ছিলেন। ছুটি শেষ হলে কর্মস্থলে যাওয়ার জন্য ঢাকা বিমানবন্দরে এসেও শেষ পর্যন্ত আর যোগ দিতে যাননি। বিমানবন্দর থেকে পালিয়ে মুক্তিযুদ্ধ শুরু হলে যুদ্ধে যোগ দেন। ভারতে যাওয়ার পর তাকে মুক্তিবাহিনীর নৌকমান্ডো দলে অন্তর্ভুক্ত করা হয়। বেশ কয়েকটি অপারেশনে তিনি অংশ নেন।

## মুক্তিযুদ্ধে ভূমিকা
১৯৭১ সালের ৩০ অক্টোবর চাঁদপুর নৌবন্দরের অদূরে অবস্থিত ডাকাতিয়া নদীর লন্ডন ঘাটে আমেরিকার পতাকাবাহী জাহাজ এমভি লোরেন নোঙর করেছিল। তাতে ছিল পাকিস্তান সেনাবাহিনীর জন্য খাদ্য ও সমরাস্ত্র। মুক্তিবাহিনীর একদল নৌকমান্ডো ওই সময় অবস্থান করছিলেন চাঁদপুরে। তারা খবর পাওয়ামাত্র ওই জাহাজে হামলা চালানোর সিদ্ধান্ত নেন একদল মুক্তিযোদ্ধা। নৌকমান্ডো মো. আবদুল হাকিমসহ তারা ছিলেন ১৫-১৬ জন। তারা লিমপেট মাইনসহ ওই রাতেই লন্ডন ঘাটের অপর পাড়ে ডব্লিউ রহমান জুটমিলের পাশে অবস্থান নেন। ওই সময় বন্দর এলাকায় পাকিস্তান সেনাবাহিনীর নিরাপত্তাব্যবস্থা অত্যন্ত জোরদার ছিল এবং রাতে বন্দরে সার্বক্ষণিক সার্চলাইটের আলো জ্বেলে রাখা হতো। বন্দরে থাকা জাহাজের আলোও জ্বালানো থাকত। নদীতে ছিল গানবোটের অনবরত টহল। রাতের অন্ধকারে নদীতে নেমে পড়লেন মো. আবদুল হাকিম ও তার দুই সহযোদ্ধা। তাদের বুকে গামছা দিয়ে বাঁধা লিমপেট মাইন। কোমরে ছুরি। সাঁতরিয়ে দীর্ঘ পথ পাড়ি দিয়ে পৌঁছালেন লক্ষ্যস্থলে। সফলতার সঙ্গে জাহাজের গায়ে মাইন লাগিয়ে সরে গেলেন নিরাপদ স্থানে। একটু পর বিকট শব্দে বিস্ফোরিত হলো মাইন। বিধ্বস্ত জাহাজ ডুবতে থাকল পানিতে।   
নিরাপত্তা কঠিন থাকার মধ্যেই নৌকমান্ডোরা এর ভেতরেই অপারেশন করার জন্য সেখানে যান। মো. আবদুল হাকিম, মোমিনউল্লাহ পাটোয়ারীসহ তিনজন নদীতে নেমে ওই জাহাজে লিমপেট মাইন লাগাতে যান। বাকিরা নদীর পাড়ে তাদের নিরাপত্তায় থাকেন। মো. আবদুল হাকিমেরা বুকে মাইন বাঁধা অবস্থায় দীর্ঘপথ সাঁতরিয়ে লক্ষ্যস্থলে পৌঁছান। তারপর নিজেদের কচুরিপানার আড়াল করে অত্যন্ত দক্ষতার সঙ্গে তাতে মাইন লাগন। মাইন লাগানোর পর তারা দ্রুত সাঁতরিয়ে নিরাপদ স্থানে চলে যান। একটু পর তিনটি মাইন বিকট শব্দে বিস্ফোরিত হয়। শব্দে বন্দরে অবস্থানরত পাকিস্তানি সেনা ও জাহাজের নাবিক ও সান্ত্রিরা হকচকিত হয়ে পড়ে। মো. আবদুল হাকিমদের দুঃসাহসিক অভিযানে এমভি লোরেন বিধ্বস্ত হয়ে পানিতে নিমজ্জিত হয়। স্বাধীনতার পর অনেক বছর সেখান থেকে সেই জাহাজ অপসারণ করা হয়নি। সেটি নৌকমান্ডোদের দুর্ধর্ষ অভিযানের স্মৃতি বহন করে। 

## পুরস্কার ও সম্মাননা
* বীর প্রতীক

## তথ্যসূত্র

## পাদটীকা

* 

## বহিঃসংযোগ

বিষয়শ্রেণী:বীর প্রতীক
বিষয়শ্রেণী:জীবিত ব্যক্তি
বিষয়শ্রেণী:১৯৪৫-এ জন্ম
বিষয়শ্রেণী:চাঁদপুর জেলার ব্যক্তি
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
ওজনহীনতা

[থাম্ব|375px|[আন্তর্জাতিক মহাকাশ স্টেশন|আন্তর্জাতিক মহাকাশ স্টেশনের মহাকাশচারীরে কেবল অণুমহাকর্ষ অনুভব করেন, যা ওজনহীনতার একটি দৃষ্টান্ত।]]
থাম্ব|X গ্রহে '''একটি সীসাখন্ডের মুক্ত পতন'''। যদিও সীসাখন্ডটি গ্রহটির মাধ্যাকর্ষণের টানে নিচে পড়ছে, বলা হয় এটি একটি ওজনহীন অবস্থায় আছে।

**ওজনহীনতা বা ওজনশূন্যতা** বলতে কোন কারণে অভিকর্ষ বলের দ্বারা পৃথিবীর প্রতি যেকোন বস্তুর এই আকর্ষণের মান শূন্য তথা ওজন শূন্য হওয়ার ঘটনাকে বোঝায়। পৃথিবীর যেকোন বস্তুই একে অপরকে আকর্ষণ করছে । এই আকর্ষণের জন্য পৃথিবীর মাধ্যাকর্ষণ শক্তির ভেতরের সকল বস্তুকেই পৃথিবী তার নিজের দিকে টেনে নেয় ।পৃথিবীর অভিকর্ষ বলের দরুণই এ ঘটনা ঘটে থাকে। পৃথিবীর দিকে কোন বস্তুর এ আকর্ষণ বলই হল ঐ বস্তুর '''ওজন''' ।

কোন বস্তুর উপড় পৃথিবীর অভিকর্ষ বল = বস্তুর ভর x পৃথিবীর অভিকর্ষজ ত্বরণ (W=mg), তাই পৃথিবীর দিকে কোন বস্তু পৃথিবীর অভিকর্ষজ ত্বরণ এর সমান ত্বরণে ধাবিত হলে ঐ বস্তুটি ওজনহীনতা অনুভব করবে।

আবার নিউটনের গতির ৩য় সূত্র থেকে আমরা জানি যে, প্রত্যেক ক্রিয়ারই সমান ও বিপরীত প্রতিক্রিয়া রয়েছে।
তাই পড়ন্ত বস্তুর ক্ষেত্রে বস্তু কর্তৃক বল থাকলেও তার প্রতিক্রিয়া থাকে না।
তাই W=mg=0 হয়। অর্থাৎ বস্তুর প্রকৃত ভর থাকলেও বস্তুটি ওজনহীন হয়।

২০০৪ সালে অক্টোবরে, ZERO-G এর প্রথম বাণিজ্যিক ফ্লাইট উড়ে সব প্রধান বিমান বাহক এর সমান নিরাপত্তা মান অনুযায়ী পরিচালিত হয় এবং সাধারণ জনগণের জন্য প্রথম এবং একমাত্র বাণিজ্যিক জিরো গ্রাভিটি (ওজনহীনতা) ফ্লাইট হিসাবে পর্যটন শিল্পের মধ্যে প্রতিষ্ঠিত হয়।

## তথ্যসূত্র

বিষয়শ্রেণী:মহাকর্ষ
হোমি মোতিবালা

**হোমি ডাডি মোতিবালা** (জন্ম: ১৮ জুন, ১৯৫৮) একজন ভারতীয় ক্রীড়াবিদ যিনি পোতচালনার সঙ্গে যুক্ত। 

১৯৯৩ সালে সেরা পোতচালক হিসাবে উনি অর্জুন পুরস্কার পান। ক্রীড়াক্ষেত্রে সামগ্রিক সেরা অবদানের জন্য উনি  পি কে গর্গের সঙ্গে যৌথভাবে ১৯৯৪-৯৫ সালের রাজীব গান্ধী খেল রত্ন পুরস্কারে সন্মানিত হন।  ২০০২ সালে দ্রোণাচার্য পুরস্কার পান পোতচালনার শ্রেষ্ঠ প্রশিক্ষক রূপে। গর্গের সঙ্গে একসাথে ১৯৯০ বেইজিং এবং ১৯৯৪ হিরোশিমা এশিয়ান গেমসে উনি ওপেন এন্টারপ্রাইজ বর্গে ব্রোঞ্জ পদক জেতেন। ১৯৯৩ এ ওনারা ওই বর্গে বিশ্ব চ্যাম্পিয়ন ছিলেন।

মোতিবালা ভারতীয় নৌবাহিনীর কমান্ডার পদাধিকারী। ১৯৮৩ সালে  বীরত্বের জন্য উনি শৌর্য চক্র সন্মানে ভূষিত হন।

## তথ্যসূত্র

বিষয়শ্রেণী:১৯৫৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:রাজীব গান্ধী খেলরত্ন প্রাপক
বিষয়শ্রেণী:পারসি ব্যক্তি
বিষয়শ্রেণী:অর্জুন পুরস্কার প্রাপক
বিষয়শ্রেণী:১৯৯০ এশিয়ান গেমসের পদক বিজয়ী
বিষয়শ্রেণী:১৯৯৪ এশিয়ান গেমসের পদক বিজয়ী
বিষয়শ্রেণী:এশিয়ান গেমসে ব্রোঞ্জপদক বিজয়ী ভারতীয়
বিষয়শ্রেণী:দ্রোণাচার্য পুরস্কার প্রাপক
আকাশ আর মাটি

***আকাশ আর মাটি*** ফতেহ লোহানী পরিচালিত ১৯৫৯ সালের সাদাকালো সঙ্গীতধর্মী চলচ্চিত্র। ছবিটি প্রযোজনা করেছে চলচ্চিত্র উন্নয়ন সংস্থা (এফডিসি)। চলচ্চিত্রের কাহিনী, চিত্রনাট্য ও সংলাপ লিখেছেন বিধায়ক ভট্টাচার্য। এতে অভিনয় করেছেন সুমিতা দেবী, আমিনুল হক, প্রবীর কুমার, রূপা মুখার্জী, মাধুরী চট্টোপাধ্যায়, ফজলুল করিম, রনেন কুশারী প্রমুখ।

## কুশীলব
* সুমিতা দেবী
* প্রবীর কুমার
* রূপা মুখার্জী
* আমিনুল হক
* মাধুরী চট্টোপাধ্যায়
* ফজলুল করিম
* মালেক খান
* বর্ধন
* আলী আহমদ
* জীনাত বেগম
* মাহমুদ
* রবিউল আলম

## নির্মাণ
নাট্যকার বিধায়ক ভট্টাচার্যের গল্প অবলম্বনে নির্মিত এই চলচ্চিত্রটি চলচ্চিত্র উন্নয়ন সংস্থা (এফডিসি) প্রযোজিত দ্বিতীয় চলচ্চিত্র। এফডিসির প্রথম অনুমোদন প্রাপ্ত চলচ্চিত্রও ফতেহ লোহানীর। ছবির নাম আসিয়া এবং এটি এফডিসিতে ধারণকৃত প্রথম চলচ্চিত্র। ছবিটির চিত্রগ্রহণে ছিলেন বেবী ইসলাম।

## বক্স অফিস
সঙ্গীতধর্মী এই চলচ্চিত্রটি ব্যবসায়িকভাবে সফল হতে পারেনি। এ প্রসঙ্গে *ইন্ডিয়ান জার্নাল অফ আমেরিকান স্টাডিজ* চলচ্চিত্র নির্মাতার প্রযুক্তিগত জ্ঞানের অভাব এবং অদক্ষতাকে দোষারোপ করেন।

## সঙ্গীত
*আকাশ আর মাটি* চলচ্চিত্রের সুর ও সঙ্গীত পরিচালনা করেন সুবল দাস। গানে কণ্ঠ দেন মানবেন্দ্র মুখোপাধ্যায়, সন্ধ্যা মুখোপাধ্যায়, আলপনা বন্দ্যোপাধ্যায়, বাণী ঘোষাল।

## আরও দেখুন
* বাংলাদেশের চলচ্চিত্র

## তথ্যসূত্র

## বহিঃসংযোগ
* 

বিষয়শ্রেণী:১৯৫৯-এর চলচ্চিত্র
বিষয়শ্রেণী:১৯৫০-এর দশকের সঙ্গীতধর্মী চলচ্চিত্র
বিষয়শ্রেণী:বাংলাদেশী চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:বাংলাদেশী সাদাকালো চলচ্চিত্র
বিষয়শ্রেণী:বাংলাদেশী সঙ্গীতধর্মী চলচ্চিত্র
বিষয়শ্রেণী:ফতেহ লোহানী পরিচালিত চলচ্চিত্র
বিষয়শ্রেণী:বাংলা ভাষার পাকিস্তানি চলচ্চিত্র
বিষয়শ্রেণী:১৯৫০-এর দশকের বাংলা ভাষার চলচ্চিত্র
নজরুল ইসলাম বীর প্রতীক

**নজরুল ইসলাম** (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।

## জন্ম ও শিক্ষাজীবন
নজরুল ইসলামের জন্ম ব্রাহ্মণবাড়িয়া জেলার নবীনগর উপজেলার বাংগরা গ্রামে। তার বাবার নাম মুন্সি ওয়ালী মিয়া এবং মায়ের নাম রোকেয়া বেগম। তার স্ত্রীর নাম রেনু আরা বেগম। তাদের দুই ছেলে দুই মেয়ে। 

## কর্মজীবন
নজরুল ইসলাম ইপিআরে চাকরি করতেন। ১৯৭১ সালে কর্মরত ছিলেন লালমনিরহাট জেলার মোগলহাট বিওপিতে। মুক্তিযুদ্ধ শুরু হলে যুদ্ধে যোগ দেন। প্রতিরোধ যুদ্ধ শেষে ভারতে যান। পরে যুদ্ধ করেন ৬ নম্বর সেক্টরের সাহেবগঞ্জ সাবসেক্টরে। ফুলবাড়ী, অনন্তপুর, গঙ্গারহাট, শিমুলবাড়িসহ আরও কয়েক স্থানে যুদ্ধ করেন তিনি।

## মুক্তিযুদ্ধে ভূমিকা
১৯৭১ সালের সেপ্টেম্বর মাসের মাঝামাঝিতে কুড়িগ্রাম জেলা সদরের সর্ব উত্তরে ভূরুঙ্গামারী এলাকায় গুলির শব্দে চারদিকের নিস্তব্ধতা থেমে গেল। এলাকাটি ছিলো ভারতের আসাম রাজ্যের সীমানায়। প্রচণ্ড গোলাগুলিতে গোটা এলাকা প্রকম্পিত হয়ে উঠে। নজরুল ইসলাম ও তার সহযোদ্ধারা অতর্কিতে আক্রমণ চালিয়েছেন পাকিস্তান সেনাবাহিনীর অবস্থানে। পাকিস্তানি সেনা ও তাদের সহযোগীরা বসে থাকল না। তারাও পাল্টা আক্রমণ শুরু করল। তুমুল যুদ্ধের একপর্যায়ে পাকিস্তানি সেনা ও তাদের সহযোগীরা অবস্থান ছেড়ে পিছু হটতে থাকল। ১৯৭১ সালের এপ্রিল মাসের পর পাকিস্তান সেনাবাহিনী ভূরুঙ্গামারীর বিভিন্ন স্থানে প্রতিরক্ষা অবস্থান গড়ে তোলে। পুলিশের পাশাপাশি থানায় সেখানে ছিল কিছু পাকিস্তানি সেনা। এ ছাড়া সহযোগী হিসেবে ছিল একদল ইস্ট পাকিস্তান সিভিল আর্মড ফোর্স ও রাজাকার। পরিকল্পনা অনুযায়ী, মুক্তিযোদ্ধারা তিনটি দলে বিভক্ত হয়ে এই আক্রমণে অংশ নেন। দুটি দল আক্রমণকারী ও একটি কাট অফ পার্টি হিসেবে। তারা ছিলেন ৪০ জন। নজরুল ইসলাম ছিলেন আক্রমণকারী দলে।
নজরুল ইসলামসহ কয়েকজন গুলি করতে করতে থানার মধ্যে ঢুকে পড়েন। পাকিস্তানি সেনা ও তাদের সহযোগীরা গ্রেনেড ও গুলি ছুড়ে নজরুল ইসলামদের প্রতিরোধ করার চেষ্টা করে। তবে পাকিস্তানি সেনা ও তাদের সহযোগীরা দিশাহারা হয়ে পড়ে। একপর্যায়ে তারা অবস্থান ছেড়ে পিছু হটতে শুরু করে। মুক্তিযোদ্ধারা সাময়িকের জন্য থানা দখল করেন। তাদের হস্তগত হয় বিপুলসংখ্যক অস্ত্রশস্ত্র ও গোলাবারুদ। একটি বাংকার থেকে তারা উদ্ধার করেন ১১ জন নির্যাতিত নারীকে। মুক্তিযোদ্ধাদের পক্ষে একজন আহত হন। মুক্তিযোদ্ধারা থানা দখল করতে সক্ষম হলেও তা ধরে রাখার ক্ষমতা তাদের ছিল না। কারণ, আশপাশেই ছিল পাকিস্তানি সেনাদের অবস্থান। 

## পুরস্কার ও সম্মাননা
* বীর প্রতীক

## তথ্যসূত্র

## পাদটীকা

* 

## বহিঃসংযোগ

বিষয়শ্রেণী:বীর প্রতীক
বিষয়শ্রেণী:জীবিত ব্যক্তি
বিষয়শ্রেণী:১৯৪৭-এ জন্ম
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
দ্যা ললিত গ্রান্ড প্যালেস হোটেল

**দ্যা ললিত গ্রান্ড প্যালেস হোটেল**  ভারতের কাশ্মীরের শ্রীনগরে অবস্থিত৷ এটি পূর্বে গুলাব ভবন নামে পরিচিত ছিল৷ চারদিকে হিমালয় বেষ্টিত এবং ডাল লেকের অপরূপ পরিবেশে অবস্থিত হোটেলটি অনেক পর্যটক ও দর্শনার্থীদের জন্য অন্যতম আকর্ষনীয় একটি গন্তব্য৷ দ্যা ললিত গ্রান্ড প্যালেস, শ্রীনগর পূর্বের মহারাজাদের বাসস্থান হিসাবে ব্যবহৃত হত৷ বর্তমানে সুন্দরভাবে সংস্কারের মাধ্যমে এটিকে একটি অন্যতম সুষমামন্ডিত হোটেলে রূপান্তরিত করা হয়েছে৷
## অবস্থান
দ্যা ললিত গ্রান্ড প্যালেস হোটেলটি ভারতের কাশ্মীরের শ্রীনগরে ডাল লেকের নিকটে অবস্থিত৷ এটি শ্রীনগর আন্তর্জাতিক বিমানবন্দর হতে ১৮ কিলোমিটার(গাড়ি পথে ৪৫ মিনিটের রাস্তা) এবং ট্যুরিস্ট রিসিপশন সেন্টার হতে গাড়ি পথে ১৫ মিনিট দূরত্বে অবস্থিত৷ হোটেলটি হতে সবচেয়ে নিকটের রেলওয়ে স্টেশন হচ্ছে জম্মু৷ 
## ইতিহাস
১৯১০ সালে মহারাজা প্রতাপ সিং ভবনটি নির্মাণ করেন৷ হোটেলটি ভারতের বিভিন্ন ঐতিহাসিক ঘটনা এবং কাল পরিক্রমার অন্যতম স্বাক্ষী৷ হোটেলটিতে লর্ড মাউন্টব্যাটেনের মত ঐতিহাসিক ব্যক্তিত্ব আতিথ্য গ্রহণ করেছেন৷ এছাড়া এর আঙিনায় অবস্থিত চিনার গাছের তলায় মহাত্মা গান্ধী ও মহারাজা হরি সিং এর মত ব্যক্তিত্বরা সমবেত হয়েছেন এবং সমাবেশের স্থান হিসাবে ব্যবহার করেছেন৷

মহারাজা হরি সিং এবং তার স্ত্রী প্রায়ই তাদের প্রাসাদে মেহমানদের দাওয়াত করতেন এবং নিজেরা রান্না করে খাওয়াতেন৷ ভবনটির প্রধান আঙিনা এবং এর চারপাশের লন মহারাজা ও আমন্ত্রিত অতিথিদের সমাবেশ এবং আড্ডার স্থান হিসাবে ব্যবহৃত হত৷

মহারাজার বিশেষ অতিথিদের মধ্য একজন, লর্ড মাউন্টব্যাটেন ১৯৪৭ সালে প্রাসাদটির ভাইসরয় স্যুইটে অবস্থান করেন৷ যে চিনার গাছের তলায় গান্ধীজি এবং মহারাজা হরি সিং মিলিত হয়েছিলেন এবং আলোচনা করেছিলেন, তা এখনও বর্তমান রয়েছে৷ ভারতের স্বাধীনতা পরবর্তী বছরে মহারাজা হরি সিং মুম্বাই চলে যান এবং তখন গুলাব ভবনকে দ্যা গ্রান্ড প্যালেস হোটেলে রূপান্তরিত করা হয়৷ যা, ১৯৫৬ সালে ছিল শ্রীনগরের একমাত্র পাঁচ তারকা হোটেল৷
## সার্ভিসসমূহ
হোটেলটিতে অতিথিদের আরামদায়ক অবস্থানের জন্য বিলাসবহুল কক্ষ রয়েছে৷ রূমগুলোর মধ্য স্মোকিং ও নন-স্মোকিং রূমেরও সুবিধা বিদ্যমান রয়েছে৷   বিভিন্ন সার্ভিসসমূহের মধ্য রয়েছে উন্নতমানের ও সুস্বাদু খাবার পরিবেশনের জন্য রেস্টুরেন্ট(দ্যা চিনার গার্ডেন, দ্যা চিনার-দ্যা অল ডে কফি শপ), সুইমিং পুল সুবিধা, স্পা, কেনাকাটার জন্য শপিং মল, মিটিং বা কনফারেন্সের জন্য রূম, জিম, ব্যাংকোয়েট সার্ভিস, বার(ডাল বার), বিজনেস সেন্টার, ট্রাভেল ডেস্ক, লকার, মানি এক্সচেঞ্জার ইত্যাদি৷ অবস্থানরত অতিথিদের জন্য হোটেলটিতে ওয়াই-ফাই সুবিধাও বিদ্যমান রয়েছে৷
## তথ্যসূত্র


বিষয়শ্রেণী:ভারতের হোটেল
২০১৬–১৭ বাংলাদেশ ক্রিকেট দলের শ্রীলঙ্কা সফর

বাংলাদেশ জাতীয় ক্রিকেট দল তিনটি টেস্ট ক্রিকেট, তিনটি একদিনের আন্তর্জাতিক এবং দুইটি টুয়েন্টি২০ আন্তর্জাতিক খেলার জন্য শ্রীলঙ্কা সফর করে, যা মার্চ থেকে এপ্রিল ২০১৭-এ অনুষ্ঠিত হয়। এই সফরের দ্বিতীয় টেস্ট ম্যাচটি ছিল বাংলাদেশের ১০০ তম টেস্ট ম্যাচ। এই সফরের শুরুতে টেস্ট ম্যাচকে সামনে রেখে দু'দিনের একটি অনুশীলনমূলক ম্যাচ এবং ওয়ানডেকে সামনে রেখে একদিনের একটি অনুশীলনমূলক ম্যাচ অনুষ্ঠিত হয়। টেস্ট সিরিজটি ৭ মার্চ শুরু হয়; বাংলাদেশের জন্য ৭ই মার্চ তারিখটি অত্যন্ত গুরুত্বপূর্ণ তারিখ হওয়ায় টেস্ট সিরিজের স্বত্ব কেনা প্রতিষ্ঠান সিরিজের নামকরণ করে **জয় বাংলা কাপ**।

সিরিজ শুরুর আগে, শ্রীলঙ্কার অধিনায়ক অ্যাঞ্জেলো ম্যাথিউস হ্যামস্ট্রিং ইনজুরির কারণে টেস্ট দল থেকে বাদ যান। রঙ্গনা হেরাথকে তার জায়গায় অধিনায়ক হিসাবে ঘোষণা করা হয়। পরবর্তীতে, ম্যাথিউস ওডিআই এবং টি২০আই সিরিজ খেলার জন্য সুস্থ না হতে পারায় উপুল থারাঙ্গা উভয় ফরম্যাটের জন্য দলের অধিনায়ক হিসাবে ঘোষণা করা হয়।

টেস্ট সিরিজটি ১-১-এ ড্র হয়। প্রথম ম্যাচটি বাংলাদেশ ২৫৯ রানে পরাজিত হলেও দ্বিতীয় ম্যাচে বাংলাদেশ ৪ উইকেটে জয় লাভ করে। এটি টেস্ট ম্যাচে শ্রীলঙ্কার বিপক্ষে বাংলাদেশের প্রথম জয়। টেস্টে এটি তাদের নবম জয় এবং বিদেশের মাটিতে চতুর্থ জয়। একদিনের আন্তর্জাতিক সিরিজটিও ১-১-এ ড্র হয়। বৃষ্টির কারণে ওডিআই সিরিজের দ্বিতীয় ম্যাচে কোন ফলাফল হয়নি। সফরের টি২০আই সিরিজটিও ১-১-এ ড্র হয়।

একদিনের আন্তর্জাতিক সিরিজটি শেষে, বাংলাদেশের অধিনায়ক মাশরাফি মুর্তজা তৃতীয় ম্যাচে স্লো ওভার রেট বজায় রাখার জন্য এক ম্যাচের জন্য সাসপেন্ড করা হয়। টি২০আই সিরিজের প্রথম ম্যাচে মুদ্রা নিক্ষেপের সময় মাশরাফি মুর্তজা এই সিরিজ শেষে টি২০আই থেকে অবসর নেয়ার ঘোষণা দেন।

## দলীয় সদস্য

## প্রস্তুতিমূলক খেলা
### দুই দিনের ম্যাচ

### একদিনের ম্যাচ

## টেস্ট সিরিজ
### ১ম টেস্ট

### ২য় টেস্ট

## ওডিআই সিরিজ
### ১ম ওডিআই

### ২য় ওডিআই

### ৩য় ওডিআই

## টি২০আই সিরিজ
### ১ম টি২০আই

### ২য় টি২০আই

## তথ্যসূত্র

## বহিঃসংযোগ
* ক্রিকইনফোতে সিরিজের পাতা 

বিষয়শ্রেণী:২০১৭-এ বাংলাদেশী ক্রিকেট
বিষয়শ্রেণী:২০১৭-এ শ্রীলঙ্কান ক্রিকেট
বিষয়শ্রেণী:২০১৬–১৭ আন্তর্জাতিক ক্রিকেট প্রতিযোগিতা
বিষয়শ্রেণী:বাংলাদেশ ক্রিকেট দলের শ্রীলঙ্কা সফর
অগ্নি ২

***অগ্নি ২*** ইফতেখার চৌধুরী পরিচালিত ২০১৫ সালের একটি বাংলাদেশি-ভারত যৌথ প্রযোজনার অ্যাকশন চলচ্চিত্র। এটা অগ্নি চলচ্চিত্র সিরিজের দ্বিতীয় কিস্তি। এতে প্রধান ভূমিকায় অভিনয় করেন মাহিয়া মাহি, ওম। এছাড়া আরও অভিনয় করেন আশিষ বিদ্যার্থী, রবিউল ইসলাম ও অমিত হাসান। পূর্ববর্তী চলচ্চিত্র অগ্নি থেকে মাহিই একমাত্র অভিনয়শিল্পী যিনি এই দ্বিতীয় কিস্তিতে অভিনয় করেন।

## কাহিনী সংক্ষেপ
পিতার মৃত্যুর প্রতিশোধ নিতে গুলজার ও তার গ্যাং কে হারানোর পর তানিশা শিশিরের সঙ্গে বাংলাদেশে ফেরত আসে আবার স্বাভাবিক জীবন যাপন করতে । শিশির, তানিশার প্রেমিক একজন মারাত্মক গুপ্তঘাতক এবং গুলজার অপরাধ সিন্ডিকেটের একজন সদস্য ছিলো, সে পরে তানিশাকে তার বাবার মৃত্যুর প্রতিশোধ নিতে সাহায্য করে । শিশির তানিশার জন্য স্থায়ীভাবে বাংলাদেশে ফেরার সিদ্ধান্ত নেয় । কিন্তু পাইথন, গুলজারের ভাই এবং একটি বৃহৎ অপরাধ সিন্ডিকেটের নেতা তাকে হত্যা করে ভাই মৃত্যুর জন্য প্রতিশোধ নিতে । তানিশা শিশিরের হত্যাকারী পাইথনকে হত্যা করার শপথ নেয় ।তবে পাইথন এর আসল পরিচয় বহির্বিশ্বের কাছ থেকে অজানা । তাই, তানিশা অন্যান্য কুখ্যাত অপরাধীদের পাইথনের এর অবস্থান ট্রেস করার সিদ্ধান্ত নেয় । তানিশা থাইল্যান্ডে পাইথন এর অবস্থান জানতে পারে এবং থাইল্যান্ড যাওয়ার সিদ্ধান্ত নেয়। তানিশা তার পরিচয় গোপন করে থ্যাইল্যান্ড আসে। পাইথনকে খুজতে খুজতে সেখানে দেখা হয় ইশানে সাথে, ইশান পাইথন এর অপরাধ সংগঠনের একজন সদস্য যা তানিশ জানতো । কিন্তু, সে জানতো না ইশানই পাইথনকে শিশিরের ঠিকানা দিয়েছে। ইশান তানিশার আসল পরিচয় না জেনেই তার প্রেমে পড়ে যায়। শেষে ইশানের সাহায্যেই পাইথনকে শেষ করে তানিশ ।

## কুশীলব
* মাহিয়া মাহী - তানিশা
* ওম প্রকাশ সাহানি - ঈশান
* আশিষ বিদ্যার্থী - পাইথন
* রবিউল ইসলাম - কালাম
* অমিত হাসান - মিঠুন সরকার

## সঙ্গীত
*অগ্নি ২* চলচ্চিত্রের সুর ও সঙ্গীত পরিচালনা করেছেন স্যাভি গুপ্ত ও আকাশ। গীত রচনা করেছেন প্রিয় চট্টোপাধ্যায়, রিদ্ধি ও আকাশ। গানে কণ্ঠ দিয়েছেন নেহা কাকার, বেনি দয়াল, নাকাশ আজিজ, লেমিস, আকাশ, তুহিন ও রাজদ্বীপ। চলচ্চিত্রে পাঁচটি গান রয়েছে।

### গানের তালিকা

## পুরস্কার

## অনুবর্তী পর্ব
অগ্নি ২ মুক্তির সময়, পরিচালক ইফতেখার চৌধুরী আনুষ্ঠানিকভাবে তৃতীয় কিস্তি ***অগ্নি ৩***র ঘোষণা দেন। চলচ্চিত্রটি কোন বড়ো উৎসবে ২০১৭ সালে মুক্তি দেওয়া হবে।

## তথ্যসূত্র

## বহিঃসংযোগ
* 
* 

বিষয়শ্রেণী:২০১৫-এর চলচ্চিত্র
বিষয়শ্রেণী:২০১০-এর মারপিট চলচ্চিত্র
বিষয়শ্রেণী:২০১৫-এর বাংলাদেশী চলচ্চিত্র
বিষয়শ্রেণী:বাংলাদেশী মারপিটধর্মী চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:ইফতেখার চৌধুরী পরিচালিত চলচ্চিত্র
বিষয়শ্রেণী:এসকে মুভিজের চলচ্চিত্র
বিষয়শ্রেণী:জাজ মাল্টিমিডিয়া'র চলচ্চিত্র
বিষয়শ্রেণী:২০১০-এর দশকের বাংলা ভাষার চলচ্চিত্র
বিষয়শ্রেণী:বাংলাদেশী ধারাবাহিক চলচ্চিত্র
বিষয়শ্রেণী:ঢাকার পটভূমিতে চলচ্চিত্র
বিষয়শ্রেণী:বাংলা ভাষার বাংলাদেশী চলচ্চিত্র
বিষয়শ্রেণী:বাংলাদেশী অপরাধমূলক রোমাঞ্চকর চলচ্চিত্র
বিষয়শ্রেণী:বাংলাদেশের পটভূমিতে চলচ্চিত্র
বিষয়শ্রেণী:থাইল্যান্ডে ধারণকৃত চলচ্চিত্র
শক্তির নিত্যতা

পদার্থবিজ্ঞান ও রসায়নে **শক্তির নিত্যতা**র সূত্র জানায় যে কোনো একটি বদ্ধ সিস্টেমের শক্তি সর্বদা ধ্রুব থাকে; এটি সময়ের সাথে পরিবর্তনশীল নয়। এই সূত্রটি সর্বপ্রথম প্রস্তাব এবং পরীক্ষা করেন  এমিলি দ্যু শাতলে । এর মানে এই যে শক্তির কোনো সৃষ্টি বা ধ্বংস নেই; বরং এটি কেবল এক রূপ থেকে অন্য রূপে স্থানান্তরিত হয়। উদাহরণস্বরূপ, একটি ডায়নামাইট দন্ড বিস্ফোরিত হলে রাসায়নিক শক্তি গতিশক্তিতে পরিণত হয়। বিস্ফোরণে নির্গত হওয়া সকল শক্তি , যেমন- বিস্ফোরণের পর ডাইনামাইট দন্ডের গতিশক্তি ও বিভব শক্তি এবং বিস্ফোরণের তাপ ও শব্দ একত্রিত করা হলে বিস্ফোরণে ক্ষয় হওয়া প্রকৃত রাসায়নিক শক্তির মানের সমান হবে।

সবচেয়ে গুরুত্বপূর্ণ বিষয় হচ্ছে, শক্তির নিত্যতা সূত্রটি গৃহীত হয় **ভরের সংরক্ষণশীলতা** থেকে। যাই হোক, আপেক্ষিকতার বিশেষ তত্ত্ব থেকে প্রমাণিত হয় যে ভর এবং শক্তি পরস্পর সম্পর্কিত *(E=mc²)* । E=mc² সমীকরণটি ভর-শক্তি সমতা নির্দেশ করে এবং বিজ্ঞান বর্তমানে এটি মেনে নিয়েছে যে কোনো বস্তুর ভর-শক্তি সংরক্ষিত থাকে। তাত্ত্বিকভাবে, এটি নির্দেশ করে যে ভর এবং শক্তি পরস্পর রূপান্তরিত হতে পারে। যাই হোক, এটি কেবল চরম ভৌত অবস্থায় ই সম্ভব, যেমন- বিগ ব্যাং এর পর যেভাবে পৃথিবী একিভূত হচ্ছিল অথবা কৃষ্ণগহ্বর এর কৃষ্ণবস্তু বিকিরণ ।

এমি ন্যোটার এর সূত্র- সময়ের সাথে পদার্থবিজ্ঞানের সূত্রসমূহ অপরিবর্তিত থাকে ; এটি দিয়ে শক্তির নিত্যতা অকাট্যভাবে প্রমাণ করা যায়। শক্তির নিত্যতার ফলস্বরূপ বোঝা যায় যে **প্রথম বিভাগ অবিরাম গতি মেশিন**টি https://bn.swewe.net/word_show.htm/?46190_1&%E0%A6%85%E0%A6%AC%E0%A6%BF%E0%A6%B0%E0%A6%BE%E0%A6%AE_%E0%A6%97%E0%A6%A4%E0%A6%BF_%E0%A6%AE%E0%A7%87%E0%A6%B6%E0%A6%BF%E0%A6%A8 বাস্তবে সম্ভব নয় । সুতরাং, বলা যায়, বাহ্যিক শক্তি সরবরাহ ব্যতীত কোনো সিস্টেম কর্তৃক অনবরত শক্তির সরবরাহ পাওয়া সম্ভব নয়। শক্তির সংজ্ঞার উপর নির্ভর করে যুক্তিসাপেক্ষে সাধারণ আপেক্ষিকতার তত্ব দিয়ে শক্তির নিত্যতা সূত্র লঙ্ঘন করা যায়।

## ইতিহাস

খ্রিষ্টপূর্বাব্দ ৫৫০ এর সময়কার প্রাচীন দার্শনিকদের ধারণা ছিল যে কিছু অন্তর্নিহিত পদার্থ সংরক্ষণ করে সবকিছু তৈরী হয়েছে । কিন্তু আমরা যেটাকে ভর-শক্তি হিসেবে জানি সেটা এভাবে শনাক্ত করা যায় না (যেমন, থালেস এটাকে জল ভেবেছিলেন) । এমপেডোক্লেস (খ্রিষ্টপূর্বাব্দ ৪৯০-৪৩০) এর মতে বিশ্বব্ৰহ্মাণ্ড, চার উপাদান (পৃথিবী, বায়ু, জল, অগ্নি) দিয়ে গঠিত ।   এই সকল উপাদানের ক্রমাগত মিশ্রণ বা পরিবর্তনেই ব্ৰহ্মাণ্ড গঠন হয়েছে ।
১৬০৫ সালে সাইমন স্টেভিনাস প্রথম ধরনের অবিরাম গতি যন্ত্রের উপর বেশ কিছু স্থিতিবিদ্যা সংক্রান্ত প্রশ্নের সমাধান করেন ।
১৬৩৮ সালে গ্যালিলিও  বিভিন্ন  ঘটনার ব্যাখ্যা প্রকাশ করেন । এর মধ্যে 'বিঘ্নিত দোলক' এর বিশ্লেষণও ছিল, যেখানে শক্তির সংরক্ষণ নীতি মেনে স্থিতিশক্তি থেকে গতিশক্তিতে রূপান্তর হয় এবং গতিশক্তি থেকে স্থিতিশক্তিতে রূপান্তর হয় ।

## তথ্যসূত্র

বিষয়শ্রেণী:তাপগতিবিজ্ঞানের বিধি
বিষয়শ্রেণী:নিত্যতা বিধি
বিষয়শ্রেণী:পদার্থবিজ্ঞান
বিষয়শ্রেণী:শক্তি
বিষয়শ্রেণী:তাপগতিবিদ্যার সূত্র
বিষয়শ্রেণী:সংরক্ষণ সূত্র
ক্যাশ রেজিস্টার

ক্যাশ রেজিষ্টার বা অর্থ নিবন্ধকারী একটি যান্ত্রিক বা বৈদ্যুতিক যন্ত্র যার সাহায্যে বিক্রয় কেন্দ্রে লেনদেনের হিসাব ও নিবন্ধ করা হয় । নগদ অর্থ বা মূল্যবান কাগজ সংরক্ষণের জন্য এর সাথে ড্রয়ার সংযুক্ত থাকে।
রিসিটের মাধ্যমে নথি সংরক্ষণের উদ্দেশ্যে রেজিষ্টার সাধারণত প্রিন্টার বা ছাপানো যন্ত্রের সাথে বৈদ্যুতিকভাবে যুক্ত থাকে,যা রিসিট ছাপাতে সাহায্য করে ।

## ইতিহাস

মার্কিন যুক্তরাষ্ট্রের গৃহযুদ্ধ চলাকালে জেমস রিটি এবং জন ব্রিচ নামক ব্যক্তি ক্যাশ রেজিষ্টার আবিষ্কার করেন । জেমস মার্কিন যুক্তরাষ্ট্রের ডায়টন, ওহিয়ো রাজ্যের একটি সেলুনের মালিক ছিলেন । তিনি চাইতেন, তার লভ্যাংশ যাতে কোনভাবেই অপহরণ না হোক।
 বাষ্পচালিত ইঞ্জিনের উপর রাখা পাখার ঘূর্ণন গণনাকারী একটি যন্ত্র দেখে ১৮৭৯ সালে জেমস তার ভাই জন রিটি'র সহায়তায় এটি আবিষ্কার করেন।. এই ক্যাশ রেজিষ্টারকে রিটি'র অক্ষয় কোষাধ্যক্ষ বলা হতো এবং এটি মূলত আবিষ্কৃত হয়,সেলুনের চাকরি হতে অপসারণকৃত অপহারক কোষাধ্যক্ষ হতে অর্থ সুরক্ষার জন্য।

প্রথম দিকের ক্যাশ রেজিষ্টারগুলো মূলত যান্ত্রিক ছিল যাতে রিসিপ্ট ছাপানোর ব্যবস্থা ছিলনা। প্রতিবার লেনদেনের জন্য কর্মচারীদের রেজিষ্টার টেলিফোনে মোট অঙ্ক তুলতে হতো,এরপর ক্যাশ ড্রয়ার খুলার সাথে সাথেই ঘণ্টার আওয়াজের মাধ্যমে ম্যানেজারকে নতুন লেনদেনের বিষয়ে সতর্ক করতো। কোষাধ্যক্ষকে টাকা বিনিময়ের জন্য রেজিষ্টারটি খুলতে হতো,যার মাধ্যমে নতুন লেনদেন হয়েছে বুঝা যেত ।
## তথ্যসূত্র

বিষয়শ্রেণী:খুচরো দোকানের উপাদান
বিষয়শ্রেণী:১৯শ শতাব্দীর উদ্ভাবন
বিষয়শ্রেণী:মার্কিন উদ্ভাবন
বিষয়শ্রেণী:নগদ
সাইক্সের রাতচরা

**সাইক্সের রাতচরা** () (বৈজ্ঞানিক নাম:*Caprimulgus mahrattensis*) হচ্ছে দক্ষিণ এশিয়ার একটি রাতচরা। এই প্রজাতির নামটি কর্নেল উইলিয়াম হেনরি সাইক্স-এর নামকে স্মরণীয় করে, যিনি ভারতে ব্রিটিশ সামরিক দায়িত্ব পালন করেন।

## বিবরণ
এই প্রজাতির পাখিদের শরীরে মেটে ও হালকা খয়েরি রঙের মিশ্রণ রয়েছে। ডানা ও লেজের কিছু কিছু জায়গায় স্পষ্ট সাদা রঙের পালক থাকে। এই প্রজাতির পাখিদের ২১ থেকে ২৩ সেন্টিমিটার দীর্ঘ হতে দেখা যায়। প্রকৃতির সঙ্গে এরা এমনভাবে মিশে থাকে যে সহজে চোখে পড়ে না।

## তথ্যসূত্র

বিষয়শ্রেণী:ক্যাপ্রিমুলগুস
বিষয়শ্রেণী:পাকিস্তানের পাখি
বিষয়শ্রেণী:ভারতের পাখি
বিষয়শ্রেণী:নেপালের পাখি
বিষয়শ্রেণী:বাংলাদেশের পাখি
বিষয়শ্রেণী:১৮৩২-এ বর্ণিত পাখি
বিষয়শ্রেণী:আফগানিস্তানের পাখি
বিষয়শ্রেণী:উইলিয়াম হেনরি সাইক্স কর্তৃক নামকরণকৃত ট্যাক্সা
হিমানশী খুরানা

**হিমানশী খুরানা** (পাঞ্জাবি: ਹਿਮਾਨਸ਼ੀ ਖੁਰਾਨਾ; জন্ম: ২৭ নভেম্বর ১৯৯১) হলেন ভারতীয় মডেল এবং পাঞ্জাবের কিরতপুর সাহিবের অভিনেত্রী। তিনি ২০১৩ সালে পাঞ্জাবি চলচ্চিত্র সাড্ডা হকে অভিনয়ের মাধ্যমে খ্যাতি অর্জন করেছেন। ২০১৯ সালে, তিনি কালারসে প্রচারিত জনপ্রিয় রিয়্যালিটি অনুষ্ঠান বিগ বসের ১৩তম আসরে প্রতিযোগিতা করেছেন।

## প্রারম্ভিক জীবন
হিমানশী পাঞ্জাবের কিরতপুর সাহিবে তার বাল্যকাল অতিবাহিত করেছেন। তিনি তার মা, সুমীত খুরানাকে তার জীবনের সবচেয়ে বড় প্রেরণা বলে মনে করেন।

## পেশা
হিমানশী মাত্র ১৬ বছর বয়সে মিস লুধিয়ানা জয়লাভের মাধ্যমে তার মডেলিং জীবন শুরু করেছিলেন। তিনি ২০১০ সালে, মিস পিটিসি পাঞ্জাবির চূড়ান্ত প্রতিযোগীদের মধ্যে অন্যতম ছিলেন। একই বছরে, তিনি চণ্ডীগড়ে আয়োজিত "মিস নর্থ জোন" প্রতিযোগিতা জয়লাভ করেছেন।

২০১০ সালে, তিনি পাঞ্জাবী এমসি ও কুলদীপ মানকের গান "জড়ি- বিগ ডে পার্টি"র মধ্য দিয়ে পাঞ্জাবী সঙ্গীত শিল্পে আত্মপ্রকাশ করেছিলেন। পরবর্তীতে, ২০১২ সালে তিনি ফিরোজ খান এবং হরজতের "ফাসলি বাতেরে"-এর সঙ্গীত ভিডিওতে অভিনয় করেছিলেন। ২০১৩ সালে হিমানশী হার্ডি সাধুঁর "সোচ" এবং জনপ্রিয় চলচ্চিত্র সাড্ডা হকে অভিনয়ের মাধ্যমে খ্যাতি অর্জন করেছেন। এছাড়াও তিনি জেসি গিল, বাদশাহ, জে স্টার, নিনজা, মঙ্কির্ত আওলাখের মতো গায়কদের সাথে কাজ করার ফলে ২০১৫ সালটি হিমানশীর জন্য একটি সফল বছর হিসেবে বিবেচিত হয়। ২০১৬ সালের মার্চ মাসে, তিনি মিউজিকাল ডক্টরজের "সুখ-ই" গানে উপস্থিত হয়েছিলেন। ২০১৮ সালে, হিমানশী "হাই স্ট্যান্ডার্ড" গানের মাধ্যমে গায়িকা হিসেবে আত্মপ্রকাশ করেন।

হিমানশী পাঞ্জাবি চলচ্চিত্রে অভিনেত্রী হিসেবে পাঞ্জাবি চলচ্চিত্র সাড্ডা হকে সর্বপ্রথম অভিনয় করেন; যা তাকে খ্যাতি অর্জনে সহায়তা করেছিল। পরবর্তীতে, ২০১২ সালে "জীত লেঙ্গে জাহান" চলচ্চিত্রের মাধ্যমে বলিউডে অভিষেক করেন। অতঃপর তিনি পাঞ্জাবি চলচ্চিত্র "লেদার লাইফ"-এ মুখ্য ভূমিকায় অভিনয় করেন; উক্ত চলচ্চিত্রে আমান ধালিওয়াল প্রধান পুরুষ চরিত্রে অভিনয় করেছেন। ২০১৫ সালে, পাঞ্জাবি ভাষার চলচ্চিত্র ২ বল-এ হিমানশী প্রধান নারী চরিত্রে অভিনয় করেছেন। তিনি দক্ষিণ ভারতের ৬টি চলচ্চিত্রে অভিনয় করেছেন; যার মধ্যে ২টি কন্নড়, ২টি তামিল, ১টি তেলুগু এবং ১টি মালায়ালম।

২০১৯ সালের নভেম্বর মাসে, হিমানশী কালারসে সম্প্রচারিত জনপ্রিয় রিয়্যালিটি অনুষ্ঠান বিস বসের ১৩তম আসরে একজন প্রতিযোগী হিসেবে অংশগ্রহণ করেন।

## অভিনয়ের তালিকা
### চলচ্চিত্র

### টেলিভিশন

### সঙ্গীত ভিডিও

## পুরস্কার ও সম্মাননা

## তথ্যসূত্র

## বহিঃসংযোগ
 
* ফেসবুকে হিমানশী খুরানা
* ইন্সটাগ্রামে হিমানশী খুরানা
* হিমানশী খুরানার প্রাতিষ্ঠানিক ওয়েবসাইট
* টুইটারে হিমানশী খুরানা
* আইএমডিবিতে 

বিষয়শ্রেণী:১৯৯১-এ জন্ম
বিষয়শ্রেণী:পাঞ্জাবি চলচ্চিত্র অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:লুধিয়ানার অভিনেত্রী
বিষয়শ্রেণী:পাঞ্জাবি ব্যক্তি
বিষয়শ্রেণী:বিগ বসের (হিন্দি টিভি ধারাবাহিক) প্রতিযোগী
বিষয়শ্রেণী:পাঞ্জাব, ভারতের নারী মডেল
বিষয়শ্রেণী:ভারতীয় নারী মডেল
বিষয়শ্রেণী:ভারতীয় চলচ্চিত্র অভিনেত্রী
রাজামুন্দ্রি

**রাজামুন্দ্রি** (যা সরকারিভাবে **রাজমহেন্দ্রবরম** নামেও পরিচিত) হল ভারতের অন্ধ্রপ্রদেশের অন্যতম প্রধান শহর। শহরটি রাজ্যের পূর্ব গোদাবরী জেলায় গোদাবরী নদীর তীরে অবস্থিত।

## চিত্রশালা

Rajahmundry Jail Road.jpg|100px|জেলখানা সড়ক, রাজামুন্দ্রি
Rajahmundry Railway Station.jpg|100px|রাজামুন্দ্রি রেলওয়ে স্টেশন
Panorama Rajahmundry Rail Cum Road Bridge.jpg|100px|রাজামুন্দ্রিতে গোদাবরী নদীর উপর নির্মিত দ্বিতল সেতু (সড়ক ও রেল)
Rajahmundry Airport 1.jpg|100px|রাজামুন্দ্রি বিমান বন্দর
Dowleswaram Barrage.jpg|150px|গোদাবরী নদীর উপর নির্মিত ধলেশ্বরাম বাঁধ
ISKCON temple in Rajahmundry.jpg|150px|ইসকন মন্দির
Archbridgegodavari.JPG|150px|গোদাবরী সেতু


## তথ্যসূত্র

বিষয়শ্রেণী:অন্ধ্রপ্রদেশের নগর
বিষয়শ্রেণী:শক্তিপীঠ
বিষয়শ্রেণী:প্রাচীন ভারতীয় নগর
বিষয়শ্রেণী:হিন্দু পবিত্র শহর
বিষয়শ্রেণী:ভারতের প্রাক্তন রাজধানী শহর
মুনি (তামিল চলচ্চিত্র)

**মুনি** ২০০৭ সালে মুক্তি পাওয়া তামিল ভাষায় নির্মিত একটি ভৌতিক ও কমেডি ধাঁচের চলচ্চিত্র। চলচ্চিত্রটি পরিচালনা করেছেন অভিনেতা রাঘব লরেন্স। ভৌতিক এ ছবিটি ভারত ও ভারতের বাইরে ১৫ কোটি রূপি আয় করে। ২০০৭ সালের ৯ মার্চ তামিল ও একই সাথে অনুদিত তেলুগু ভাষায়  ছবিটি মুক্তি পায়। পরবর্তীতে এ ছবির আরো দু'টি ধারাবাহিক তৈরি হয়। *[[কাঞ্চনা (তামিল চলচ্চিত্র)|মুনি ২: কাঞ্চনা]]* (কাঞ্চনা নামে পরিচিত) ২০১১ সালের ১৫ জুলাই এবং *[[কাঞ্চনা ২|মুনি ৩: গঙ্গা]]* (কাঞ্চনা ২ নামে পরিচিত) ২০১৫ সালের ১৬ এপ্রিল মুক্তি পায়।

## অভিনয়ে

* রাঘব লরেন্স (গণেশ চরিত্রে অভিনয় করেন)
* রাজকিরণ (মুনি'র চরিত্রে অভিনয় করেন)
* বেদিকা কুমার (প্রিয়া গণেশের চরিত্রে অভিনয় করেন)
* ভিনু চক্রবর্তী (গণেশের বাবার চরিত্রে অভিনয় করেন)
* Kovai Sarala (গণেশের মায়ের ভূমিকায় অভিনয় করেন)
* রাহুল দেব (মাস্তান ভাই; একজন খুনির ভূমিকায় অভিনয় করেন)
* Delhi Ganesh (প্রিয়া গণেশের বাবার চরিত্রে অভিনয় করেন)
* মীরা কৃষ্ণ (প্রিয়া গণেশের মায়ের চরিত্রে অভিনয় করেন)

## তথ্যসূত্র

## বহিঃসংযোগ
*

বিষয়শ্রেণী:তামিল ভাষার চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:২০০৭-এর চলচ্চিত্র
বিষয়শ্রেণী:২০০০-এর দশকের তামিল ভাষার চলচ্চিত্র
বিষয়শ্রেণী:ভারতীয় হাস্যরসাত্মক লোমহর্ষক চলচ্চিত্র
বিষয়শ্রেণী:প্রতিশোধ বিষয়ক ভারতীয় চলচ্চিত্র
মুক্তির কথা

***মুক্তির কথা*** তারেক মাসুদ ও ক্যাথরিন মাসুদ পরিচালিত ১৯৯৯ সালের বাংলাদেশী নাট্য চলচ্চিত্র। চলচ্চিত্রটিতে ১৯৭১ সালে বাংলদেশের স্বাধীনতা যুদ্ধ চলাকালীন মানুষের সংগ্রামের কাহিনি বিবৃত হয়েছে। ছবিটিতে সাধারণ জনগণ কীভাবে গণহত্যা, ধর্ষণ ও বর্বরতার শিকার হয়েছে তার উল্লেখ রয়েছে। প্রত্যন্ত অঞ্চলে এখনো মানুষ তেমনি সংগ্রামের মধ্য দিয়ে জীবন অতিবাহিত করছে। চলচ্চিত্রের কিছু ফুটেজ মার্কিন চলচ্চিত্র নির্মাতা লেয়ার লেভিন-এর থেকে নেয়া হয়েছে।

## কাহিনি সংক্ষেপ
১৯৯৬ সাল থেকে ১৯৯৯ সাল পর্যন্ত একদল তরুণ তরুণী প্রত্যন্ত গ্রামাঞ্চলে ঘুরে ঘুরে বাংলাদেশের স্বাধীনতা যুদ্ধের প্রামাণ্যচিত্র মুক্তির গান দেখাতে শুরু করেন। প্রদর্শনী শেষে গ্রামবাসীরা প্রজেকশনিস্ট দলের কাছে তাদের নিজস্ব অভিজ্ঞতা আর অভিযোগের কথা বলতে শুরু করেন। কখনও কখনও প্রদর্শনী হয়ে উঠে মুক্তিযুদ্ধের লোকগানের আসর। শহরের তরুণ প্রজেকশনিস্ট দল উপলব্ধি করে গ্রামের মানুষের কাছে মুক্তিযুদ্ধের চেতনার কথা পৌঁছাতে এসে তাদের কাছ থেকেই মুক্তিযুদ্ধের বৃহত্তর ইতিহাস জানতে পেরেছে।

## হোম ভিডিও
২০১২ সালের ২৫ মার্চ লেজার ভিশন থেকে *মুক্তির কথা* চলচ্চিত্রের ডিভিডি মুক্তি পায়। এটিকে বাংলাদেশের প্রথম ডিভিডি বলে উল্লেখ করা হয়।

## তথ্যসূত্র

## বহিঃসংযোগ

* 

বিষয়শ্রেণী:১৯৯৯-এর চলচ্চিত্র
বিষয়শ্রেণী:১৯৯০-এর দশকের প্রামাণ্য চলচ্চিত্র
বিষয়শ্রেণী:বাংলাদেশী চলচ্চিত্র
বিষয়শ্রেণী:বাংলাদেশী প্রামাণ্য চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:তারেক মাসুদ পরিচালিত চলচ্চিত্র
বিষয়শ্রেণী:ক্যাথরিন মাসুদ পরিচালিত চলচ্চিত্র
বিষয়শ্রেণী:বাংলাদেশের স্বাধীনতা যুদ্ধের চলচ্চিত্র
বিষয়শ্রেণী:১৯৯০-এর দশকের বাংলা ভাষার চলচ্চিত্র
বিষয়শ্রেণী:বাংলা ভাষার বাংলাদেশী চলচ্চিত্র
পুষ্পেন্দ্র কুমার গর্গ

**ক্যাপ্টেন পুষ্পেন্দ্র কুমার গর্গ** (জন্ম: ২২ নভেম্বর, ১৯৬৩) একজন ভারতীয় ক্রীড়াবিদ যিনি পোতচালনার সঙ্গে যুক্ত। উনি উত্তর প্রদেশের আলিগড় জেলার (অধুনা হাথরস জেলা) সাসনিতে জন্মগ্রহণ করেন। সৈনিক স্কুল, লখনউ এবং ন্যাশনাল ডিফেন্স এয়কাডেমি থেকে পাশ করবার পর উনি ভারতীয় নৌবাহিনীতে যোগদান করেন।

## তথ্যসূত্র

বিষয়শ্রেণী:১৯৬৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় নৌ-কর্মকর্তা
বিষয়শ্রেণী:অর্জুন পুরস্কার প্রাপক
বিষয়শ্রেণী:রাজীব গান্ধী খেলরত্ন প্রাপক
বিষয়শ্রেণী:সৈনিক স্কুলের প্রাক্তন শিক্ষার্থী
বিষয়শ্রেণী:লখনউয়ের ক্রীড়াবিদ
বিষয়শ্রেণী:১৯৯০ এশিয়ান গেমসের পদক বিজয়ী
বিষয়শ্রেণী:১৯৯৪ এশিয়ান গেমসের পদক বিজয়ী
বিষয়শ্রেণী:এশিয়ান গেমসে ব্রোঞ্জপদক বিজয়ী ভারতীয়
মোহাম্মদ আবদুর রশীদ

**মোহাম্মদ আবদুর রশীদ** (জন্ম: ২২ জুলাই, ১৯৪৪ - মৃত্যু: ২৩ সেপ্টেম্বর, ১৯৮১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।

## জন্ম ও শিক্ষাজীবন
আবদুর রশীদের জন্ম মুন্সীগঞ্জ জেলার লৌহজং উপজেলার গাউটিয়া গ্রামে। তার বাবার নাম আবদুল খালেক এবং মায়ের নাম আনোয়ারা খাতুন। তার স্ত্রীর নাম আনোয়ারা রশীদ। তার দুই ছেলে এক মেয়ে। 

## কর্মজীবন
মোহাম্মদ আবদুর রশীদ পাকিস্তান সেনাবাহিনীতে চাকরি করতেন। ১৯৭১ সালে প্রেষণে অ্যাডজুটেন্ট হিসেবে কর্মরত ছিলেন রাজশাহী ক্যাডেট কলেজে। ২৫ মার্চের পর তিনি রাজশাহীর সারদা পুলিশ একাডেমির প্রশিক্ষণরত পুলিশ কর্মকর্তা ও ইপিআর বিওপির বাঙালি সেনাদের সংগঠিত করে নিজেই একটি দল গঠন করেন। পাকিস্তানি সেনাদের মোকাবিলায় তিনি তার দলের মুক্তিযোদ্ধাদের মোতায়েন করেন ঈশ্বরদী-রাজশাহী রেললাইনে। মোহাম্মদ আবদুর রশীদ স্বাধীনতার পর বাংলাদেশ সেনাবাহিনীতে কর্মরত ছিলেন।

## মুক্তিযুদ্ধে ভূমিকা
১৯৭১ সালের এপ্রিল মাসের প্রথম সপ্তাহে পাকিস্তানি সেনারা রাজশাহী শহরের দিকে আসছে—খবর পেয়ে মোহাম্মদ আবদুর রশীদ এক দল মুক্তিযোদ্ধা নিয়ে অবস্থান নিলেন পথে। অগ্রগামী পাকিস্তানি সেনাদের বাধা দেওয়া মাত্র শুরু হয়ে গেল যুদ্ধ। মুক্তিযোদ্ধারা মোহাম্মদ আবদুর রশীদের নেতৃত্বে সাহসের সঙ্গে পাকিস্তানি সেনাদের মোকাবিলা করতে থাকলেন। থেমে গেল পাকিস্তানি সেনাদের অগ্রযাত্রা। 
মোহাম্মদ আবদুর রশীদ পরে মুক্তিবাহিনীর ৭ নম্বর সেক্টরের শেখপাড়া সাব-সেক্টরের অধিনায়ক হিসেবে দায়িত্ব পালন করেন। এই সাব-সেক্টরে বেশ কটি যুদ্ধ সংঘটিত হয়। তার দায়িত্বপূর্ণ এলাকা ছিল রাজশাহী জেলার দুর্গাপুর, পুঠিয়া, চারঘাট ও বাঘা উপজেলা। এই এলাকা ছিল পাকিস্তানিদের অত্যন্ত সুরক্ষিত এলাকা।  বিশাল পদ্মা নদীর নিরবচ্ছিন্ন প্রবাহ রাজশাহী ও এই এলাকার জন্য বিরাট প্রতিবন্ধক ছিল। শেখপাড়া সাবসেক্টরের অধীন এলাকায় অপারেশন করার জন্য পদ্মা নদী পার হতে হতো। মুক্তিযোদ্ধারা তার নেতৃত্বে বাঘা, বাজুবাঘা, বেসপুকুরিয়া, চারঘাট ও দুর্গাপুর এলাকায় বেশ কয়েকটি সফল অপারেশন চালান। 
এপ্রিল মাসের প্রথম সপ্তাহে পাকিস্তান সেনাবাহিনীর বিরাট একটি দল ঢাকা থেকে রাজশাহী অভিমুখে আসতে থাকে। আরিচা ঘাট দিয়ে যমুনা নদী অতিক্রম করে তারা নগরবাড়ী আসার পর মুক্তিযোদ্ধাদের অপর একটি দল তাদের বাধা দেয়। তখন দুই পক্ষের মধ্যে সামান্য গোলাগুলি হয়। এরপর পাকিস্তানি সেনারা ঈশ্বরদী ও নাটোর হয়ে আবার রাজশাহীর দিকে অগ্রসর হয়। তখন মোহাম্মদ আবদুর রশীদ তার দল নিয়ে পাকিস্তানি সেনাদের প্রতিরোধ করেন। তার অধীন মুক্তিযোদ্ধাদের প্রতিরোধে অনেক পাকিস্তানি সেনা হতাহত হয়। সেই সময় এই যুদ্ধ ছিল অত্যন্ত ঝুঁকিপূর্ণ। কারণ, মোহাম্মদ আবদুর রশীদের দলের তখন প্রস্তুতি এবং অস্ত্র-গোলাবারুদ যে পরিমাণ থাকা দরকার, তা ছিল না। তার পরও তিনি দুর্দম আত্মপ্রত্যয়ী হয়ে পাকিস্তানি সেনাদের ওপর আক্রমণ চালান। তার এই প্রত্যয় অব্যাহত থাকে মুক্তিযুদ্ধের শেষ দিন পর্যন্ত। 

## পুরস্কার ও সম্মাননা
* বীর প্রতীক

## তথ্যসূত্র

## পাদটীকা

* 

## বহিঃসংযোগ

বিষয়শ্রেণী:বীর প্রতীক
বিষয়শ্রেণী:১৯৮১-এ মৃত্যু
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:মুন্সীগঞ্জ জেলার ব্যক্তি
পুরানো নৌনী সেতু

**পুরানো নৌনী সেতু** হল ভারতের অন্যতম পুরানো ও দীর্ঘতম সেতু গুলির মধ্যে একটি। এই সেতু উত্তর প্রদেশ রাজ্যের এলাহাবাদ শহরের প্রান্তে অবস্থিত। সেতুটি এলাহাবাদ এর কেন্দ্রস্থলের সঙ্গে এলাহাবাদের উপকন্ঠীয় শহর নৌনীকে যুক্ত করেছে। এই সেতু একই সঙ্গে রেলপথ ও সড়কপথ দ্বারা নৌনী ও এলাহাবাদেক যুক্ত করেছে। নদীটি এলাহাবাদ রেল স্টেশনের সঙ্গে নৌনী জংশন রেলওয়ে স্টেশনকে যুক্ত করে। এটি পুরানো যমুনা সেতু নামেও পরিচিত।এই দ্বিতল বিশিষ্ট সেতুর উপরের ডেকে রেল চলাচল করে এবং নিচের ডেকে  সড়ক পথ চালু হয় ১৯২৭ সালে। 

## বৈশিষ্ট্য
* দৈর্ঘ্য: 
* সম্পূর্ণ হয়: ১৮৬৫ সালে।
* অতিক্রম: যমুনা নদী
* অবস্থান: এলাহাবাদ
* ডিজাইন: ট্রাস্ট ব্রিজ , দ্বিতল সেতু

## আরও দেখুন
* নতুন যমুনা সেতু
## তথ্যসূত্র

বিষয়শ্রেণী:উত্তরপ্রদেশের সেতু
বিষয়শ্রেণী:১৮৬৫-এ সম্পন্ন সেতু
বিষয়শ্রেণী:উত্তরপ্রদেশের রেল সেতু
বিষয়শ্রেণী:যমুনা নদীর উপর সেতু
নতুন যমুনা সেতু

**নতুন যমুনা সেতু** হলো ভারতের উত্তর প্রদেশের এলাহাবাদ শহরে অবস্থিত একটি কেবল স্টেট সেতু। এই সেতুটি যমুনা নদীর উত্তর ও দক্ষিণ পারকে যুক্ত করেছে। সেতুটির মোট দৈর্ঘ্য ১৫১০ মিটার। এলাহাবাদ ও নৌনী শহর এই সেতুর দ্বারা যুক্ত। সেতুটি নির্মাণ করা হয়েছিল পুরানো নৌনী সেতুতে যান চলাচল কমাতে।

## নির্মাণ
সেতুটি যমুনা নদীর উপর নির্মাণ করা হয়েছে। এই সেতুর নির্মাণ শুরু হয় ২০০০ সালে এবং এর নির্মাণ শেষ হয় ২০০৪ সালে। সেতুটির দৈর্ঘ্য ১৫১০ মিটার দীর্ঘ। এই সেতুর দীর্ঘতম স্প্যানের দৈর্ঘ্য ২৬০ মিটার।
থাম্ব|নতুন যমুনা সেতু

## বৈশিষ্ট্য
* দৈর্ঘ্য: 
* অতিক্রম: যমুনা নদী
* লেন: ৬টি
* ডিজাইন: কেবল স্টেট ব্রিজ

## তথ্যসূত্র

বিষয়শ্রেণী:উত্তরপ্রদেশের সেতু
বিষয়শ্রেণী:ভারতের তার আলম্বিত সেতু
বিষয়শ্রেণী:যমুনা নদীর উপর সেতু
ইডিটিএ

**ইডিটিএ বা ইথিলিনডাইএমিনোটেট্রাএসেডিক অ্যাসিড**, হলো এক ধরনের রাসায়নিক পদার্থ, যা শিল্প এবং চিকিৎসা ক্ষেত্রে ব্যবহৃত হয়।

**ইডিটিএ** বর্ণহীন, পানিতে দ্রবণীয় ও কঠিন এমিনোপলিকার্বক্সিলিক এসিড। এর অনুবন্ধী ক্ষার হলো ইথিলিনডাইএমিনোটেট্রাএসিটেট। লাইমসকেল দ্রবীভুত করতে ব্যাপক ভাবে এর ব্যবহার করা হয়। এর ব্যবহার বৃদ্ধির কারণ হলো এর একটি হেক্সাডেনটেট (ষষ্ঠ দন্তক) লিগ্যান্ড ও কিলেটিং এজেন্ট আছে। যেমনঃ ধাতব আয়ন যথা, Ca<sup>2+</sup> ও Fe<sup>3+</sup> কে অন্য আয়নের কাছ থেকে আলাদা করে রাখতে পারে।

## নামকরণ
জলে মোট খরচের পরিমাণ ইডিটিএ দিয়ে ট্রাইটেশন করে করা যায়।

## রসায়ন সমন্বয় নীতি
বাম|থাম্ব|212x212পিক্সেল|ধাতব-ইডিটিএ নমুনা
: [Fe(H2O)6]3+ + H4EDTA ⇌ [Fe(EDTA)]− + 6 H2O + 4 H+ (*K*eq = 1025.1)

## তথ্যসূত্র

## বহিঃসংযোগ
* The MEROPS online database for peptidases and their inhibitors: EDTA
* 
* EDTA: Molecule of the Month
* EDTA Determination of Total Water Hardness
* EDTA: the chelating agent under environmental scrutiny, ''Química Nova'', Nov–Dec 2003 (text version)
* EDTA: the chelating agent under environmental scrutiny, ''Química Nova'', Nov–Dec 2003 (PDF version)

বিষয়শ্রেণী:জৈব যৌগ
বিষয়শ্রেণী:এসেটিক এসিড
বিষয়শ্রেণী:অ্যামাইন
বিষয়শ্রেণী:প্রতিষেধক ওষুধ
বিষয়শ্রেণী:কিলেটিং প্রতিনিধি
বিষয়শ্রেণী:ফটোগ্রাফিক রাসায়নিক পদার্থ
বিষয়শ্রেণী:প্রিজারভেটিভ
বিষয়শ্রেণী:ই-সংখ্যায়িত খাদ্যে সংযোজিত দ্রব্য
ইরফান সাজ্জাদ

**ইরফান সাজ্জাদ** একজন বাংলাদেশি টেলিভিশন ও চলচ্চিত্র অভিনেতা। ২০১৩ সালে রিয়েলিটি শো "*ফেয়ার অ্যান্ড হ্যান্ডসাম - দ্য আল্টিমেট ম্যান"* -এর বিজয়ী হওয়ার পর তিনি তার যাত্রা শুরু করেন । তারপর থেকে তিনি অসংখ্য টিভি প্রোগ্রাম এবং বেশ কয়েকটি ছবিতে অভিনয় করেছেন। 

২০১৬ সালে মন জানে না মনের ঠিকানা এর মাধ্যমে ইরফানের চলচ্চিত্রে অভিষেক ঘটে।

## কর্মজীবন
**ইরফান সাজ্জাদ** ২০১৩ ইমামী ফেয়ার এন্ড হ্যান্ডসাম-চ্যানেল আই হ্যান্ডসাম দ্য আলটিমেট ম্যান প্রতিযোগিতায় বিজয়ী হওয়ার পর চলচ্চিত্র ও টিভি মিডিয়াতে তাঁর যাত্রা শুরু করেন। প্রতিযোগীতায় চ্যাম্পিয়ন হওয়ার পরে মাবরুর রশিদ বান্নাহ পরিচালিত টেলিফিল্ম ভালোবাসার গল্পের শেষাংশতে অভিনয়ের মাধ্যমে টিভি নাটকে প্রথম অভিনয় শুরু করেন। মুশফিকুর রহমান গুলজার পরিচালিত মন জানে না মনের ঠিকানা চলচ্চিত্রে অভিনয়ের মাধ্যমে চলচ্চিত্রে যাত্রা শুরু করেন। ২০১৭ সালে ভালোবাসা এমনই হয় চলচ্চিত্রে তাঁর বিপরীতে জুটি বেঁধেছেন বিদ্যা সিনহা সাহা মীম এবং চলচ্চিত্রটি পরিচালনা করেছেন আরেক অভিনেত্রী তানিয়া আহমেদ।

২০২৩ সালে শ্যাম বেনেগল পরিচালিত বঙ্গবন্ধু শেখ মুজিবুর রহমানের জীবনীমূলক মুজিব: একটি জাতির রূপকার চলচ্চিত্রে শহীদ লে. কমান্ডার মোয়াজ্জেম হোসেনের চরিত্রে অভিনয় করেন।

## চলচ্চিত্রের তালিকা
### চলচ্চিত্র এবং ওয়েব

### টেলিভিশন

## ব্যক্তিজীবন
ইরফান সাজ্জাদ মোহরা, চান্দগাঁও, চট্টগ্রাম (পৈতৃক নিবাস) ১৯৮৯ সালে জন্মগ্রহণ করেন। এ.এল. খান উচ্চ বিদ্যালয় থেকে এসএসসি (২০০৩), সরকারি সিটি কলেজ থেকে এইচএসসি (২০০৫) এবং চট্টগ্রাম কমার্স কলেজে হিসাববিজ্ঞান বিভাগে স্নাতক সম্পূন্ন করেন।

তিনি শারমিন সাজ্জাদের সাথে বিবাহ বন্ধনে আবদ্ধ হন। ২০২৩ সালে ২৩ মে দম্পতি গর্ভপাতে ৬ মাসের অনাগত যমজ দুই সন্তানকে হারান।
## তথ্যসূত্র

## বহিঃসংযোগ

* 
* 

বিষয়শ্রেণী:১৯৮৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাংলাদেশী অভিনেতা
বিষয়শ্রেণী:বাংলাদেশী চলচ্চিত্র অভিনেতা
বিষয়শ্রেণী:বাংলাদেশী টেলিভিশন অভিনেতা
বিষয়শ্রেণী:বাংলাদেশী পুরুষ মডেল
বিষয়শ্রেণী:২১শ শতাব্দীর বাংলাদেশী অভিনেতা
বিষয়শ্রেণী:সরকারি কমার্স কলেজ, চট্টগ্রামের প্রাক্তন শিক্ষার্থী